**ΕΝΗΜΕΡΩΤΙΚΟ ΣΗΜΕΙΩΜΑ ΓΙΑ ΤΟΥΣ ΓΟΝΕΙΣ ΤΩΝ ΜΑΘΗΤΩΝ ΤΟΥ ΓΥΜΝΑΣΙΟΥ**

1. Τα μαθήματα που διδάσκονται στο Γυμνάσιο κατατάσσονται σε τρεις (3) ομάδες ως εξής:

α) Η πρώτη ομάδα (Ομάδα Α΄) περιλαμβάνει τα ακόλουθα μαθήματα:

Νεοελληνική Γλώσσα και Γραμματεία, Αρχαία Ελληνική Γλώσσα και Γραμματεία, Ιστορία, Μαθηματικά, Φυσική, Βιολογία, Αγγλικά.

β) Η δεύτερη ομάδα (Ομάδα Β΄) περιλαμβάνει τα παρακάτω μαθήματα:

Γεωλογία-Γεωγραφία, Θρησκευτικά, Δεύτερη ξένη γλώσσα, Τεχνολογία – Πληροφορική, Οικιακή Οικονομία.ΚΠΑ.Χημεία ,Βιολογία.

γ) Η τρίτη ομάδα (Ομάδα Γ΄) περιλαμβάνει τα ακόλουθα μαθήματα:

Μουσική-Καλλιτεχνικά, Φυσική Αγωγή.

Στα μαθήματα της Ομάδας Α΄ και της Ομάδας Β΄ οι μαθητές γράφουν ένα διαγώνισμα στο πρώτο και ένα στο δεύτερο τετράμηνο. Κατά το δεύτερο τετράμηνο ο διδάσκων μάθημα της ομάδας Β΄ μπορεί να επιλέξει, αντί διαγωνίσματος, την ανάθεση μιας συνθετικής δημιουργικής εργασίας μικρής έκτασης στους μαθητές. Στα μαθήματα της Ομάδας Γ΄ δεν γράφουν διαγώνισμα.

1. Οι γραπτές προαγωγικές εξετάσεις πραγματοποιούνται τον Ιούνιο και αφορούν στα μαθήματα της Ομάδας Α΄.
2. Ο μαθητής κρίνεται άξιος προαγωγής όταν έχει σε κάθε μάθημα βαθμό ετήσιας επίδοσης τουλάχιστον δέκα (10) ή όταν έχει γενικό μέσο όρο βαθμών ετήσιας επίδοσης τουλάχιστον δεκατρία (13).
3. Διαφορετικά, ο μαθητής παραπέμπεται τον Σεπτέμβριο σε επαναληπτική εξέταση στα μαθήματα στα οποία ο βαθμός ετήσιας επίδοσής του είναι μικρότερος από δέκα (10), εφόσον ο αριθμός των μαθημάτων αυτών δεν υπερβαίνει τα τέσσερα (4). Στην περίπτωση που υπερβαίνει τα τέσσερα (4) επαναλαμβάνει την τάξη. Εάν αποτύχει και πάλι, επαναλαμβάνει την τάξη.
4. Οι μαθητές χρεώνονται με απουσίες για κάθε διδακτική ώρα που απουσιάζουν από το σχολείο. Το σύνολο των επιτρεπόμενων απουσιών είναι 114. Όποιος μαθητής τις ξεπεράσει, επαναλαμβάνει την τάξη.
5. Στο σχολείο απαγορεύεται η κατοχή και χρήση κινητού τηλεφώνου. Σε περίπτωση, ανάγκης οι μαθητές μπορούν να επικοινωνούν με τους γονείς τους από τα τηλέφωνα του σχολείου.
6. Για το μάθημα της φυσικής αγωγής οι μαθητές πρέπει να φέρνουν μαζί τους ένα ζευγάρι αθλητικά παπούτσια που θα χρησιμοποιούν μόνο εντός του γυμναστηρίου. Επίσης, καλό θα ήταν να έχουν μαζί μια ακόμη μπλούζα για να αλλάζουν.
7. Εξαιτίας των ιδιαίτερων συνθηκών που έχει προκαλέσει η πανδημία, απαγορεύεται η προσέλευση των γονέων στο σχολείο ώστε να ενημερωθούν από τους καθηγητές. Για το λόγο αυτόν, οι γονείς μπορούν να επικοινωνούν με τον υπεύθυνο καθηγητή κάθε τμήματος στο τηλέφωνο του σχολείου 23430 41229.

Υπεύθυνοι τμημάτων: Α1: Τσαμαρδού Χριστιάνα

Α2: Καπέτα Ελίνα

Α3: Χατζηκαλλινικίδου Αναστασία

Β1 Μπίνα Ευδοκία

Β2 Δελίδου Δέσποινα

Γ1 Χριστίδης Αθανάσιος

Γ2 Σταύρου Χρυσάνθη

Γ3 Νικολαίδου Ευδοξία

1. Οι γονείς των μαθητών με μαθησιακές δυσκολίες μπορούν να επικοινωνούν για τυχόν απορίες με την υπεύθυνη του τμήματος ένταξης Δελίδου Δέσποινα.
2. **Για τη φετινή χρονιά είναι υποχρεωτική η δημιουργία λογαριασμών στο ΠΔΣ** (Πανελλήνιο Σχολικό Δίκτυο) **[sch.gr].** Όποιος μαθητής δεν έχει λογαριασμό ή έχει πρόβλημα με τη σύνδεση στο λογαριασμό του, παρακαλείτε να επικοινωνήσει με το σχολείο.
3. Σχετικά με την αποβολή μαθητή από το σχολείο οι οδηγίες του υπουργείου αναφέρουν πως η ωριαία αποβολή δίνεται με απόφαση του εκάστοτε καθηγητή, ενώ οι ημερήσιες αποβολές επιβάλλονται με απόφαση του συλλόγου των διδασκόντων.
4. Εάν το παιδί παρουσιάζει συμπτώματα ίωσης, πρέπει να παραμείνει στο σπίτι, να επισκεφθεί γιατρό. Θα επιστρέψει στο σχολείο του, όταν το ορίσει ο γιατρός και αφού έχει περάσει τουλάχιστον μια ημέρα χωρίς πυρετό.
5. Μπορείτε επίσης να επισκέπτεστε την ιστοσελίδα του σχολείου [**http://gym-goumen.kil.sch.gr**](http://gym-goumen.kil.sch.gr) **και να ενημερώνεστε για σημαντικές** **ανακοινώσεις.**

Ο διευθυντής

Βαλκάνης Νέστωρ